Om geld in te samel vir 'n fiktiewe kortfilm wat fokus op wat ná 'n plaasmoord gebeur en die verantwoordelikhede wat dit oproep
Hierdie projek het ten doel om 'n kortfilm te finansier deur die gebruik van 'n skarebefondsings-platform. Die befondsing van die kortfilm maak dus ten volle op donasies van die algemene publiek staat. Bydraes kan deur middel van 'n bankoorbetaling of aanlynbetalings (debiet-/kredietkaart, Snapscan of Zapper) gemaak word.
Die regisseur en vervaardigers sal geen vergoeding ontvang nie. Die res van die span sal wel vir hul onderskeie talente en dienste vergoed word, veral omdat die koronavirus 'n groot impak op die kunsbedryf, nes ander industrieë, gehad het.
Plaashuis vertel die verhaal van Elize, ’n middeljarige vrou wat aan die inwoners van haar dorp skoonmaakdienste verskaf. Sy ontvang ’n oproep van Thys wat vertel dat sy buurman en gesin op hul plaas aangeval is en hy vra of Elize die huis sal skoonmaak. Hierdie is die eerste keer wat Elize só ‘n versoek ontvang en sy vra haar vriendin, Ronelle, om te help. Gedurende die skoonmaakproses word die twee vroue nie net met die stille getuienis van ‘n plaasmoord gekonfronteer nie, maar ook met wat dit werklik beteken om verantwoordelikheid vir hul medemens te neem.